Bastarás

Bastarás ye un lugar aragonés d'a provincia de Uesca, en o municipio de Casbas de Uesca y comarca d'a Plana de Uesca.

A suya población yera de 4 habitants en 2010.

 Historia 
Seguntes Agustín Ubieto Arteta, a primera cita d'o lugar ye de 1093, recullida en a obra de José María Lacarra Documentos para el estudio de la reconquista y repoblación del valle del Ebro, en Estudios de Edad Media de la Corona de Aragón, II, III y V, y documenta as variants Bastaras, Bastares y Bastuas. Agustín Ubieto Arteta: Toponimia aragonesa medieval, Valencia, 1972, pachina 53.

A prencipios d'a decada d'os anyos 1970 a empresa FIMBAS que leva fincas cinecheticas compró tot o municipio de Bastarás fueras d'a ilesia, a fuent y as carreras, y fació un cletau que incluyó 270 hectarias de mont publico on yeran as foces de Rodellar de Biarche, o tramo de camín reyal entre Bastarás y Bara y zonas de dominio publico hidraulico como o barranco Solecio y Rebullón. A empresa FIMBAS cambió de propietario bellas vegadas: os propietarios de Codorniu, a firma francesa B.I.C y dimpués Victorino Alonso, qui rebaixó o suelo d'a espluga de Chaves 3 metros pa fer un pesebre-cubillar pa os animals.

 Demografía 

 Casas 
Os nombres d'as casas de Bastarás son: Alberto Gracia Trell: Repertorio toponímico de los municipios de Casbas de Huesca, Ibieca, Loporzano, Quicena, Siétamo y Tierz (zona nord-este).

Arnal, Cebollero Rico, Cebollero Pobre, Garcés y Saso.

 Molimentos 
 Espluga de Chaves, un important chacimiento arqueolochico con un important livel estratigrafico d'o Neolitico destruyiu (a destrucción fue comprobada en l'anyo 2009, encara que ye anterior) por os propietarios d'a finca cinechetica que ocupa l'antigo termin d'o despoblau. Encara que o chacimiento no teneba protección legal por no estar declarau Bien d'Intrés Cultural, yera considerau uno d'os prencipals chacimientos d'o periodo en Aragón.

 Bibliografía 
  F.A.M y Ecologistas en Acción: Repulsa por expolio, en Heraldo de Aragón, 30 d'abril de 2009.

 Vinclos externos 
  Adolfo Castán Sarasa y Vicente Baldellou Martínez: Excavaciones en la cueva de Chaves de Bastaras (Casbas-Huesca), en Bolskan: Revista de arqueología del Instituto de Estudios Altoaragoneses, ISSN 0214-4999, num. 1, 1985 , pachinas 9-38, en Dialnet.

 Referencias 

Categoría:Lugars d'a provincia de Uesca
Categoría:Localidaz d'a diocesi de Uesca en a Plana de Uesca
Categoría:Lugars de Casbas de Uesca